Ամբողջ համակարգում աշխատում են 40 հազարից ավելի մասնագետներ: Կոռուպցիան այս համակարգում բաշխված է եղել սանդղակաձեւ. քույրերին ու սանիտարներին տրվող «լեվի» գումարներ, բուժող բժշկին՝ մաղարիչ (բացի պետական պարտադիր մուծումից)։ Իսկ պետպատվերի մասին խոսք չկա, քանի որ պետպատվերի քանակը խիստ սահմանափակ էր եւ, տարին չկիսված, արդեն սպառվում էր։ Աղքատ Հայաստանում, որքան էլ մարդ հիվանդ էր լինում, չէր գնում բուժվելու՝ իր աչքի առաջ ունենալով այս վայրագ ու անմարդկային համակարգը: Համակարգում տիրող անմխիթար իրավիճակի հետևանքով է, որ Հայաստան են ներկրվում անորակ, ժամկետանց դեղեր, ինչն ուղղակի աններելի է: